Mirjam

D'Mirjam (och nach Miriam oder Myriam) ass an der Bibel eng Prophéitin an d'Schwëster vum Aaron a vum Moses.

 Biblesch Geschicht 
Well d'hebräescht Vollek wat an Egypten gelieft huet zu hirer ëmmer méi ginn ass, huet de Pharao den Uerder ginn, all neigebueren hebräesch Jongen am Nil z'erdränken. Dem Moses seng Mamm huet hien awer an e Kuerf, dee mat Pech waasserdicht gemaach gouf, geluecht an hien um Nil ausgesat. Dat huet d'Mirjam gesinn, an och wéi dem Pharao seng Duechter de Kuerf aus dem Nil fësche gelooss huet. Dunn ass si bei se gaangen an huet hir ugebueden eng hebräesch Fra ze sichen, déi de Bouf kéint nieren an huet dunn hir Mamm matbruecht. (2. Mose 2,1-9)

Méi spéit, wéi d'Israelitten aus Egypten ausgezu waren an dréchen duerch d'Lëtschmier komm sinn, iwwerdeems d'Egypter am Waasser erdronk sinn, hunn de Moses an och d'Mirjam, déi hei als Prophéitin bezeechent gëtt, den Härgott mat Gesang fir hir Rettung gelueft (2. Mose 15,20-21).

Wärend hirer Wanderung duerch d'Wüst ass et dacks zu Onzefriddenheeten ënner dem Vollek komm, an och d'Mirjam huet sech zesumme mam Aaron géint de Moses gestallt. Si hunn him éischtens virgeworf datt seng Fra Zippora schwaarz wär, a keng vun hinnen, an hunn a Fro gestallt, datt den Härgott eleng duerch de Moses schwätze kéint. Dat huet den Här héieren an huet d'Mirjam aussätzeg gemaach an hatt ass wärend siwen Deeg aus dem Vollek ausgeschloss ginn. (4. Mose 12,1-15)

 Bedeitung 
Den hebräeschen Numm Mirjam ass am Neien Testament zur laténgescher Form "Maria" ginn, den Numm dee verschidde Fraen haten, am bekanntsten d'Muttergottes, souwéi d'Maria Magdalena.

D'Bedeitung ass net ganz gekläert. Sou gëtt uginn: "Geschenk vu Gott", "Déi mat där ee frou ass" ( bien-aimée), oder och nach "Battert", well de Moses zu Mara, enger Plaz an der Wüst, aus batterem Waasser mat Hëllef vun engem Bam Drénkwaasser gemaach huet. "Mara", "Mirjam" a "Maria" sollen enges sinn, well d'hebräesch Bibel keng Vokaler kennt.

"Mirjam" soll och de semiteschen Numm vun der Grousser Gëttin Mari sinn, der "fruchtbarer Mamm" an hirer Erscheinung als Miergëttin (och dohier: battert = salzegt Waasser). 

Des Weidere wier d'Form "Mirjam" e Partizip vum hebräesche Verb "opstoen, erhiewen", géif also an deem Zesummenhank bedeiten: "déi Erhaben". Och d'Bedeitung "déi Ongezäämt" gëtt heiansdo ernimmt.

 Varianten 
Déi bekanntst Variante vum Numm sinn: Miri, Manon, Maria, Mariam, Marianne, Mariana, Marie, Marieke, Mariella, Marietta, Marion, Marisa, Marita, Mary, May, Maureen, Mieke, Mirja, Mirä, Miryam, Mirjam, Mirijam, Myriam, Mimi, Merit, Mariame, Meike, Matka, Miranda, Mia.

 E puer bekannt Leit mam Numm Mirjam / Miriam 

 Marie Myriam, franséisch Sängerin
 Miriam Hopkins, US-amerikanesch Schauspillerin
 Miriam Krause, däitsch Schauspillerin
 Miriam Makeba, südafrikanesch Musekerin
 Mirjam vun Abellin, kathoulesch Séileg
 Miriam Meckel, däitsch Politikerin a Kommunikatiounswëssenschaftlerin
 Mirjam Pressler, däitsch Schrëftstellerin
 Mirjam Schroth, däitsch Schauspillerin
 Mirjam Weichselbraun, éisträichesch Fernseemoderatorin
 Myriam Bédard, kanadesch Biathleetin
 Myriam Cyr, kanadesch Schauspillerin
 Myriam Casanova, Schwäizer Tennisspillerin
 Myriam David, franséisch Schauspillerin
 Myriam Moraly, franséisch Schauspillerin
 Myriam Seco, spuenesch Archeologin
 Myriam Seguy, franséische Mannequin

 Namensdeeg 
  Maria Liichtmëss (Liichtmëssdag)
 15. August Maria Himmelfaart gëllt als Namensdag fir all déi Nimm déi vu Maria ofgeleet sinn.
 26. August Mirjam
 12. September Mariae Namen

 Kuckt och 
 Lëscht vun de chrëschtlechen Hellegen
 (102) Miriam‎ (en Asteroid)

 Um Spaweck 

 D' am ökumeenesche Lexikon vun den Hellegen 

Kategorie:Virnimm
Kategorie:Biblesch Figuren
Kategorie:Persounen am Tanach
Kategorie:Exodus
Kategorie:Legendär Persounen
Kategorie:Gebuer (2. Joerdausend v. Chr.)
Kategorie:Gestuerwen (2. Joerdausend v. Chr.)
Kategorie:Prophéiten
Kategorie:Helleg

hu:Mária